केवल अफगानिस्तान के हाथों हार को छोड़ दिया जाए तो उसका पूरे विश्व कप में प्रदर्शन लाजवाब रहा है। इसमे कोई शक नहीं है कि वेस्टइंडीज ने खेल के हर विभाग में अन्य टीमों से ज्यादा प्रभावित किया है। जिस तरह का प्रदर्शन वेस्टइंडीज ने किया उसे देखते हुए 1970 और 1980 के दशक की यादें ताजा हो गई जब क्लाइव लाइड की टीम में एक से बढ़कर एक मैच विनर खिलाड़ी थे। टीम उस समय किसी एक खिलाड़ी पर निर्भर नहीं रहती थी. यहां भी हालात कुछ ऐसे ही थे. जब भी टीम को जरुरत हुई किसी ना किसी खिलाड़ी ने जिम्मेदारी अपने कंधों पर ली और टीम को जीत दिला कर ही दम लिया। चाहे वह क्रिस गेल हो जिन्होंने इंग्लैंड के खिलाफ अकेले दम पर खेल का पासा पलट दिया.या सेमीफाइनल में भारत के खिलाफ सिमंस और रसेल हो या फाइनल में सैमूअल्स और ब्रेथवेट रहे हो इन दोनों खिलाड़ियों ने तो ने गजब की जीवटता दिखाते हुए फाइनल मे इंग्लैंड के जबड़े से ही मैच छीन लिया था।